标题：汉武故事
志怪小说
传世的《汉武故事》版本颇多，多种业书，如《古今说海》、《古今逸史》、《说郛》等，均收有本书。鲁迅《古小说钩沉》所辑本书，以《初学记》、《艺文类聚》、《太平御览》等多种类书及有关正史详加样勘，并著校记，比较精备。今即以此本为底本，略去校记，改正明显错字，加新式标点。
作者争议
其作者，前人有汉班固、晋葛洪、南齐王俭诸说。然皆无确凿证据。《汉武故事》一卷，旧本题汉班固撰，然史不云固有此书，《隋志》著录传记类中，亦不云固作。其中关于东方朔身世的一段文字，与班固所著《汉书》中记载的东方朔自我介绍完全不同。
晁公武《读书志》引张柬之《洞冥记跋》，谓出于王俭。唐初去齐、梁未远，当有所考也。所言亦多与《史记》、《汉书》相出入，而杂以妖妄之语。“子不语怪，力，乱，神”，汉代尚儒的封建正统文人不可能作这样带有荒诞怪异之事的小说，另，其文笔触简洁雅致，也不乏修饰性的语言，所以它也应该是具有一定文化水平的民间文人所作，又据书中反映的社会现象，推论当为建安前后人，较为合理。
与史书矛盾之处
1.《汉武故事》称“景帝亦梦高祖谓已曰：‘王美人得子。可名为彘。’”“若得阿娇作妇，当作金屋贮之”，刘彻幼名彘和陈后小名阿娇的说法由此而来，但包括《史记》《汉书》在内的正史均无相关记载。
2.《汉武故事》记“长主（长公主刘嫖）大悦，乃苦要上（于是苦苦地请求汉景帝），遂成婚焉。是时皇后（薄皇后）无子，立栗姬子（刘荣）为太子。”就是说刘彻与陈氏成婚在薄皇后和刘荣被废之前。而根据司马迁《史记 卷四十九 外戚世家第十九》的记载“初，上为太子时，娶长公主女为妃。”，也就是说刘彻与陈氏成婚是在薄皇后和刘荣相继被废，刘彻被立为太子之后。 
3.《汉武故事》记“东方朔生三日，而父母俱亡，或得之而不知其始；以见时东方始明，因以为姓。”班固所著的《汉书 卷六十五 东方朔传第三十五》明确记载“朔初来，上书曰：“臣朔少失父母，长养兄嫂。年十三学书，三冬文史足用。”虽父母早亡，但是由兄嫂扶养长大，不会不知自己的姓氏。如果《汉武故事》确是班固所著，同一个人物怎会出现两个完全不同的身世。 
4.《汉武故事》记“（钩弋夫人）从上至甘泉，因幸告上曰：“妾相运正应为陛下生一男，七岁妾当死，今年必死。宫中多蛊气，必伤圣体。”言终而卧，遂卒。”而据《史记 外戚世家》褚少孙补述，钩弋夫人被汉武帝送去掖庭狱，后死于云阳宫。 
5.《汉武故事》记“时丞相公孙雄数谏上弗从，因自杀，上闻而悲之，后二十余日有柏谷之逼；乃改殡雄，为起坟冢在茂陵旁，上自为诔曰：“公孙之生，污渎降灵。元老克壮，为汉之贞。弗予一人，迄用有成。去矣游矣，永归冥冥。呜呼夫子！曷其能刑。”
汉武帝执政期间共有十三任丞相（卫绾、窦婴、许昌、田蚡、薛泽、公孙弘、李蔡、庄青翟、赵周、石庆、公孙贺、刘屈氂、田千秋），其中李蔡、庄青翟、赵周都是被迫自杀，公孙贺死于狱中、而窦婴、刘屈氂则是最终被斩杀。公孙弘老死，并没有一位自杀的公孙丞相。
汉武故事·版本一
此文扫校于纸书《古今说海》[明] 陆楫 等辑（巴蜀书社）。第615-620页-说纂部。 
《汉武故事》
钦定四库全书提要 
《汉武故事》一卷 
旧本题[汉]班固撰。然史不云固有此书。《隋志》若录传记类中．亦不云固作。晁公武《读书志》引张柬之《洞冥记》跋，谓出于王俭。唐初去齐梁未远，当有所考也。所言亦多与《史记》《汉书》相出入，而杂以妖妄之语。然如《艺文类聚》、《三辅黄图》、《太平御览》诸书，所引甲帐珠帘、王母青雀、）茂陵玉碗谙事，称出《汉武故事》者，乃皆无之。又李善注《文选》西征赋，引《汉武故事》二条：其一为柏谷亭，此本亦无之。其一为卫子夫事，此本以有之而文反略于善注。考《隋志》载此书二卷，诸家著录并同。钱曾《读书敏求记》，亦尚作二卷。称所藏凡二本：一是锡山秦汝操绣石书堂本，一是陈文烛■<目每>伯家本，又与秦本互异，今两存之云云。两本今皆未见。此本为明吴琯《古今逸史》所刻，并为一卷，仅寥寥七八页。盖已经刊削，又非两家之本。以共六朝旧帙，姑存备古书之一种云尔。
正文
《汉武故事》说纂一 逸事一 
汉景帝王后槐里王仲女也，名姝儿。母臧氏，臧荼孙也。初为仲妻，生一男两女。其一女即后也。仲死，更嫁长陵田氏。生二男。后少孤，始嫁与金王孙，生一男矣。
相工姚翁善相人，千百弗失，见后而叹曰：“天下贵人也。当生天子。”田氏乃夺后归，纳太子宫，得幸，有娠，梦日入怀。景帝亦梦高祖谓已曰：‘王美人得子。’可名为彘。’及生男，因名焉。是为武帝。
帝以乙酉年七月七日旦生于猗兰殿。年四岁，立为胶东王。少而聪明，有智术。与宫人诸兄弟戏，善征其意而应之。大小皆得其欢心。及在上前，恭敬应对，有若成人。太后下及侍卫咸异之。
是时薄皇后无子，立栗姬子为太子。长公主嫖有女，欲与太子婚。栗姬妒，宠少衰，王夫人因令告栗姬曰：“公主前纳美人得幸于上，子何不私谒长公主结之乎?”时诸美人皆因长公主见，得贵幸也。故栗姬怒不听，因谢长公主，不许婚。长公主亦怒，王夫人因厚事之。长公主更欲与王夫人男婚，上未许。
后长主还宫，胶东王数岁，公主抱置膝上，问曰：“儿欲得妇否?”长主指左右长御百余人，皆云“不用”。指其女曰：“阿娇好否?”笑对曰：“好，若得阿娇作妇，当作金屋贮之。”长主大悦。乃苦要上，遂成婚焉。
皇后既废栗姬次应立，而长主伺其短辄征白之。上尝与栗姬语，属诸姬子曰：“吾百岁后，善视之。”栗姬怒，弗肯应，又骂上“老狗”。上心衔之。未发也。长主日潜之，因誉王夫人男之美。王夫人阴告长主，使大臣请立栗姬为后，上以为栗姬讽之，遂发怒，诛大臣，废太子为王。栗姬自杀。遂立王夫人为后，胶东王为太子。时年七岁。上曰：“彘者彻也。”因改名彻。
廷尉上囚防年．继母陈氏杀年父，年因杀陈。依律，杀母，大逆论。帝疑之，诏问太子，对曰：“夫继母如母，明其不及也。缘父之爱，故谓之母尔。今继母无状，手杀其父，则下手之日，母恩绝矣。宜与杀人者同，不宜大逆论。”帝从之，弃市。议者称善。
太子年十四即位，改号建元。长主伐其功。求欲无厌，上患之。皇后宠亦衰。皇太后谓上曰：“汝新即位，先为明堂。太皇太后已怒，今又忤长主，必重得罪。妇人性易悦，深慎之。”上纳皇太后戒，复与长主和，皇后宠幸如初。
建元六年。太皇太后崩，上始亲政事，好祀鬼神，谋议征伐。长主自伐滋甚，每有所求，上不复与，长主怨望，愈出丑言。上怒，欲废皇后，曰：“微长公主弗及此，忘德弗祥，且容之。”乃止。然皇后宠送衰，骄妒滋甚。女巫楚服，自言有术能令上意回。昼夜祭祀，合药服之。巫著男子衣冠帧带，素与皇后寝居，相爱若夫妇。上闻，穷治侍御巫与后。诸妖蛊咒咀，女而男淫，皆伏事。废皇后，处长门宫。后虽废，供养如法，长门无异其宫也。长主以宿思，犹自亲近。后置酒主家，见所幸董偃，上为之起。偃能自媚于上，贵宠闻于天下。尝宴饮宣室，引公主及偃。东方朔、司马相如等并谏。上不听。偃既富于财，淫于他色，与主渐疏。主怒，因闭于内，不复听交游。上闻之，赐偃死。后卒与公主合葬。
元朔元年立卫子夫为皇后。初，上幸平阳公主家，置酒作乐。子夫为讴者。善歌，能造曲。每歌挑上，上喜，动起更衣，子夫因侍尚衣轩中，遂得幸。上见其美发，悦之，遂纳于宫中。时宫女数千，皆以次幸。子夫新人，在籍末，岁余不得见。上择宫人不中用者出之。子夫因泣涕请出。上曰：“吾昨夜梦子夫中庭生梓树数株，岂非天意乎?”是日幸之。有娠，生女。几三幸，生二女，后生男，即戾太子也。
淮南王安招方术之士，皆谓神仙。上闻而喜其事，于是方士自燕齐至者数千人。齐人李少翁，年二百余岁，色若童子，拜为文成将军。岁余术未验，上渐厌倦．会所幸李夫人死，上甚思悼之。少翁云能致其神。乃夜张帐明烛陈酒食，令上居他帐中，遥见李夫人，不得就视也。上愈益想之，乃作赋曰：“美联娟以修嫮兮，命夭绝而弗长。饰庄宫以延伫兮，泯不归乎故乡。惨郁郁其闷感兮，处幽隐而怀伤。税余马于上椒兮，掩修夜之不阳”云云。少翁诸方皆验，唯祭太乙，积年无应。上怒，诛之。
文成被诛后月余．使者籍资从关东还，逢于渭亭。谓使者曰；“为吾谢上，不能忍少日而败大事。上好自爱。后四十年，求我于蓬山，方将共事，不相怨也。”于是上大悔。复征诸方士。
上常轻服为微行，时丞相公孙弘数诛，弗从。弘谓其子曰：“吾年巳八十余，陛下擢为宰相，土犹为知己死，况不世之君乎?令陛下微行不已，社稷必危。吾虽不逮史鱼，冀万一能以尸谏。”因自杀。上闻而悲之，自为诔。弘尝诔伐匈奴，为之少止。弘卒，乃大发卒数十万，遣霍去病讨匈奴折兰，过居延，获祭天金人。于上林凿昆明池，又起柏梁台以处神君。神君者，长陵女子也。先嫁为人妻，生一男。数岁死，女子悲哀悼痛之，亦死。死而有灵，其姒宛若，（宛若姒之名也）祀之，遂关（通也）言语，说人家小事，颇有验。上遂祠神君请术。初，霍去病微时，数自祷于神君。神君乃见其形，自修．饰，欲与去病交接。去病不肯，乃责之曰：“吾以神君清洁，故斋戒祈福，今规欲为淫，此非神明也．”因绝不复往。神君亦．惭。及去病疾笃，上令为祷于神君。神君曰：“霍将军精气少，寿命弗长。吾尝欲以太一精补之，可以延年。霍将军不晓此意，遂见断绝。今病必死，非可救也。”去病竟薨。上造神君请术，行之有效，大抵不界容成也。神君以道授宛若，亦晓共术．年百余岁，貌有少容。卫太子未败一年，神君亡去。
自柏台烧后，神稍衰，东方朔娶宛若为小妻，生三子，与朔同日死。时人疑化去，未死也。自后贵人公主慕其术，专为淫乱，大者抵罪或夭死，无复验云。东郡送一短人，长五寸，衣冠具足。上疑其精，召东方宛朔至。朔呼短人曰：“巨灵阿母还来否?”短人不对。因指谓上：“王母种桃，三千年一结子．此儿不良，巳三过偷之，失王母意，故被谪来此。”上大惊，始知朔非世中人也。短人谓上曰：“王母使人来告陛下，求道之法，惟有清静，不宜躁扰。”言终弗见，上愈恨，召朔问其道。朔曰：“陛下自当知。”上以其神人，不敢逼也。乃出宫女希幸御者二十人以赐之，朔与行道，女子并年百岁而死。惟一女子长陵徐氏，号仪君，善传朔术。至今上元延中，已百三十七岁矣，视之如童女。诸侯贵人更迎致之。问其道术，善行交接之道，无他法也。受道者皆与之通．或传世淫之。陈盛父子皆与之行道，京中奸淫乱者争就之。翟丞相奏破风俗，请战尤乱甚者。上弗听。乃徙女子于敦煌，后遂入胡，不知所终。
乐成侯上书，言方士栾大．胶东人，故曾与文成侯同师。上召见，大悦。大乃敢为大言，处之无疑。上乃封为乐通侯，赐甲第．僮奴千人．乘舆车马帷幄器物以充其家。又以女公主妻之。送金千斤，更号当利。公主连年妖妄滋甚而不效，上怒．收大腰斩之。
上起明光宫，发燕赵美女二千人充之，率皆十五以上二十以下。年满三十者出嫁之。掖庭总籍，凡诸宫美女万有八千。建章、未央、长安三宫，皆辇道相属．率使宦者妇人分属。或以为仆射．家者领四五百人，小者领一二百人。常被幸御者，辄注其籍，增其体秩．比六百石。宫人既多极，被幸者数年一再遇。挟妇人媚术者甚众．选二百人常从幸郡困，载之后车。与上同辈者，十六人充数．恒使满，皆自然美丽。不假粉白黛绿。侍尚衣轩者亦如之。尝自言：“能三日不食，不能一日无妇人。”善行导养术，故体常壮。悦其应有子者，皆记其时日，赐金千斤。孕者拜爵为容华，充侍衣之属。
上巡狩过河间，有紫青气自地属天。望气者以为其下当有奇女，天子之祥。上使求之．见有一女子在空馆中．姿貌殊绝．两手皆拳。上令开其手，数十人劈之．莫能舒。上于是自披手，手即伸。由是得幸．号拳夫人。进为婕妤．居钩弋宫。解黄帝素女之术，大有宠，有娠，十四月而产，是为昭帝焉。从上至甘泉．因告上曰；“妾相运正应为陛下生一男．年七岁，妾当死，今必死于此，不可得归矣．愿陛下自爱。宫中多巫蛊气，必伤圣体，幸慎之。”言终而卒。既殡，尸香闻十余里，因葬云陵，上哀悼之。又疑其非常人，乃发冢开视。空棺无尸，惟衣履存。上乃为起原灵台于甘泉。
上年六十余，发不白．更有少容，服食辟谷，希复幸女子矣．每见群臣， 自叹愚惑，天下岂有仙人?尽妖妄耳。节食服药，差可少病。自是亦不服药，而体更瘠瘦，二三年中，惨惨不乐。行幸五柞宫，谓霍光曰；“朕告老矣，公可立钩弋子，公善辅之。”光泣顿首，曰：“陛下尚康豫．岂有此邪?”上曰：“吾病甚，公不知耳。”三月丙寅，上昼卧不觉，颜色不异，而身己无气．明日，色渐变。闭目。乃发丧，殡未央前殿。朝晡上祭，若有食之，常所幸御。葬毕，悉出茂陵园。自婕妤巳下，上幸之如平生，旁人弗见也。光闻之，乃更出宫人增为五百人，因是遂绝。
汉武故事·版本二
此版本出自《古小说钩沉》，鲁迅编撰
关于《汉武故事》，鲁迅在《中国小说史略》记载：称班固作者，一曰《汉武帝故事》，今存一卷，记武帝生于猗兰殿至崩葬茂陵杂事，且下及成帝时。其中虽多神仙怪异之言，而颇不信方士，文亦简雅，当是文人所为。《隋志》著录二卷，不题撰人，宋晁公武《郡斋读书志》始云“世言班固作”，又云，“唐张柬之书《洞冥记》后云，《汉武故事》，王俭造也。” 然后人遂径属之班氏。
宋时尚不题撰人，至明乃并《汉武故事》皆称班固作，盖以固名重，因连类依托之。
正文
汉景皇帝王皇后内太子宫，得幸，有娠，梦日入其怀。帝又梦高祖谓己曰：“王夫人生子，可名为彘。”及生男，因名焉。是为武帝。帝以乙酉年七月七日旦生于猗兰殿。年四岁，立为胶东王。数岁，长公主嫖（刘嫖）抱置膝上，问曰：“儿欲得妇不？”胶东王曰：“欲得妇。”长主指左右长御百人，皆云不用。末指其女问曰：“阿娇好不？”于是乃笑对曰：“好！若得阿娇作妇，当作金屋贮之也。”长主大悦；乃苦要上，遂成婚焉。是时皇后无子，立栗姬子为太子。皇后既废，栗姬次应立；而长主伺其短，辄微白之。上尝与栗姬语，栗姬怒弗肯应；又骂上老狗；上心衔之。长主日谮之，因誉王夫人男之美，上亦贤之，废太子为王，栗姬自杀，遂立王夫人为后。胶东王为皇太子时，年七岁；上曰：“彘者彻也，”因改曰彻。 
丞相周亚夫侍宴，时太子在侧；亚夫失意，有怨色，太子视之不辍；亚夫于是起。帝问曰：“尔何故视此人邪？”对曰：“此人可畏，必能作贼。”帝笑；因曰：“此怏怏非少主臣也。” 
廷尉上囚。防年继母陈杀父，因杀陈。依律，年杀母，大逆论。帝疑之，诏问太子。太子对曰：“夫继母如母，明其不及母也，缘父之爱，故比之于母耳；今继母无状，手杀其父，则下手之日，母恩绝矣；宜与杀人者同，不宜大逆论。”帝从之，年弃市。议者称善。时太子年十四，帝益奇之。 
及即位，常晨往夜还。与霍去病等十余人，皆轻服为微行；且以观戏市里，察民风俗。尝至莲勺通道中行，行者皆奔避路上；怪之，使左右问乏，云有持戟前呵者数十人。时微行率不过二十人，马七八匹，更步更骑，衣如凡庶，不可别也，亦了无驺御，而百姓咸见之。 
元光元年，天星大动；光耀焕焕竟天，数夜乃止。上以问董仲舒，对曰：“是谓星摇人，民劳之妖也。”是时谋伐匈奴，天下始不安，上谓仲舒妄言，意欲诛之；仲舒惧，乞补刺史以自效；乃用为军侯；属程不识屯雁门。 
太后弟田蚡欲夺太后兄子窦婴田，婴不与，上召大臣议之。群臣多是窦婴，上亦不复穷问，两罢之。田蚡大恨，欲自杀；先与太后诀，兄弟共号哭诉太后；太后亦哭弗食；上不得已，遂乃杀婴。后月余日，蚡病，一身尽痛，若击者。叩头复罪。上使视鬼者察之，见窦婴笞之；上又梦窦婴谢上属之；上于是颇信鬼神事。 
陈皇后废处长门宫，窦太主以宿恩犹自亲近。后置酒主家，主见所幸董偃。 
陈皇后废，立卫子夫为皇后。初，上行幸平阳主（平阳公主）家，子夫为讴者，善歌，能造曲，每歌挑上，上意动，起更衣，子夫因侍衣得幸，头解，上见其美发悦之，欢乐。主遂内子夫于宫。上好容成道，信阴阳书。时宫女数千人，皆以次幸；子夫新入，独在籍末，岁余不得见。上释宫人不中用者出之，子夫因涕泣请出；上曰：“吾昨梦子夫庭中生梓树数株，岂非天意乎？”是日幸之，有娠，生女。凡三幸，生三女。后生男，即戾太子（刘据）也。 
淮南王安（刘安）好学多才艺；集天下遗书，招方术之士，皆为神仙，能为云雨。百姓传云：“淮南王，得天子，寿无极。”上心恶之，征之。使觇淮南王，云王能致仙人，又能隐形升行，服气不食。上闻而喜其事，欲受其道。王不肯传，云无其事。上怒，将诛，淮南王知之，出令与群臣，因不知所之。国人皆云神仙或有见王者。 
常恐动人情，乃令斩王家人首，以安百姓为名。收其方书，亦颇得神仙黄白之事，然试之不验。上既感淮南道术，乃征四方有术之士；于是方士自燕齐而出者数千人。 
齐人李少翁，年二百岁，色如童子，上甚信之，拜为文成将军，以客礼之。于甘泉宫中画太一诸神像，祭祀之。少翁云：“先致太一，然后升天，升天然后可至蓬莱。”岁余而术未验。会上所幸李夫人死，少翁云能致其神；乃夜张帐，明烛，令上居他帐中遥见李夫人，不得就视也。 
李少君言冥海之枣大如瓜，种山之李大如瓶也。 
文成诛月余日，使者籍货关东还，逢之于漕亭。还言见之，上乃疑；发其棺，无所见，唯有竹筒一枚。捕验间无纵迹也。 　 
上微行至于柏谷，夜投亭长宿，亭长不内，乃宿于逆旅。逆旅翁谓上曰：“汝长大多力，当勤稼穑；何忽带剑群聚，夜行动众，此不欲为盗则淫耳。”上默然不应，因乞浆饮，翁□曰：“吾止有溺，无浆也。”有顷，还内。上使人觇之，见翁方要少年十余人，皆持弓矢刀剑，令主人妪出安过客。妪归，谓其翁曰：“吾观此丈夫，乃非常人也；且亦有备，不可图也。不如因礼之。”其夫曰：“此易与耳！鸣鼓会众，讨此群盗，何忧不克。”妪曰：“且安之，令其眠，乃可图也。”翁从之。时上从者十余人，既闻其谋，皆惧，劝上夜去。上曰：“去必致祸，不如且止以安之。”有顷，妪出，谓上曰：“诸公子不闻主人翁言乎？此翁好饮酒，狂悖不足计也。今日具令公子安眠无他。”妪自还内。时天寒，妪酌酒多与其夫及诸少年，皆醉。妪自缚其夫，诸少年皆走。妪出谢客，杀鸡作食。平明，上去。是日还宫，乃召逆旅夫妻见之，赐姬金千斤，擢其夫为羽林郎。自是惩戒，希复微行。时丞相公孙雄数谏上弗从，因自杀，上闻而悲之，后二十余日有柏谷之逼；乃改殡雄，为起坟□在茂陵旁，上自为诔曰：“公孙之生，污渎降灵。元老克壮，为汉之贞。弗予一人，迄用有成。去矣游矣，永归冥冥。呜呼夫子！曷其能刑。载曰：万物有终，人生安长；幸不为夭，夫复何伤。”雄尝谏伐匈奴，为之小止。雄卒，乃大发卒数十万，遣霍去病讨胡，杀休屠王；获天祭金人，上以为大神，列于甘泉宫。人率长丈余，不祭祀，但烧香礼拜。天祭长八尺，擎日月，祭以牛。上令依其方俗礼之，方士皆以为夷狄鬼神，不宜在中，因乃止。 
凿昆池，积其土为山，高三十余丈。又起柏梁台，高二十丈，悉以香柏，香闻数十里，以处神君。神君者，长陵女子也，死而有灵；霍去病微时，数自祷神君，乃见其形，自修饰，欲与去病交接，去病不肯，神君亦惭。及去病疾笃，上令为祷神君，神君曰：“霍将军精气少，寿命不长；吾尝欲以太一精补之，可得延年，霍将军不晓此意，遂见断绝；今疾必死，非可救也。”去病竟死。上乃造神君请术，行之有效，大抵不异容成也。自柏梁烧后，神稍衰。东方朔取宛若为小妻，生三人，与朔同日死。时人疑化去，弗死也。 
薄忌奏：“祠太一用一太牢，为坛开八通鬼道，令太祝立其祠长安东南。”上祀太□祭，常有光明照长安城如月光。上以问东方朔曰：“此何神也？”朔曰：“此司命之神，总鬼神者也。”上曰：“祠之能令益寿乎？”对曰：“皇者寿命悬于天，司命无能为也。” 
上少好学，招求天下遗书，上亲自省□；使庄助（严助）司马相如等以类分别之。尤好辞赋，每所行幸及奇兽异物，辄命相如等赋之。上亦自作诗赋数百篇，下笔即成，初不留意。相如作文迟，弥时而后成；上每叹其工妙，谓相如曰：“以吾之速，易子之迟，可乎？”相如曰：“于臣则可，未知陛下何如耳？”上大笑而不责也。 
上喜接士大夫，拔奇取异，不问仆隶，故能得天下奇士；然性严急，不贷小过，刑杀法令，殊为峻刻。汲黯每谏上曰：“陛下爱才乐士，求之无倦，比得一人，劳心苦神；未尽其用，辄已杀之。以有限之士，资无已之诛；臣恐天下贤才将尽于陛下，欲谁与为治乎。”黯言之甚怒，上笑而喻之曰：“夫才为世出，何时无才！且所谓才者，犹可用之器也；才不应务，是器不中用也；不能尽才以处事，与无才同也；不杀何施！”黯曰：“臣虽不能以言屈陛下，而心犹以为非。愿陛下自今改之，无以臣愚为不知理也”上顾谓群臣曰：黯自言便□，则不然矣；自言其愚，岂非然乎。“时北伐匈奴，南诛两越，天下骚动。黯数谏争，上弗从；乃发愤谓上曰：”陛下耻为守文之士君，欲希奇功于争表；臣恐欲益反损，取累于千载也。“上怒，乃出黯为郡吏。黯忿愤，疽发背死。谥刚侯。 
上尝辇至郎署，见一老翁，须鬓皓白，衣服不整。上问曰：“公何时为郎，何无所见，唯有竹筒一枚。捕验间无纵迹也。 
上微行至于柏谷，夜投亭长宿，亭长不内，乃宿于逆旅。逆旅翁谓上曰：“汝长大多力，当勤稼穑；何忽带剑群聚，夜行动众，此不欲为盗则淫耳。”上默然不应，因乞浆饮，翁□曰：“吾止有溺，无浆也。”有顷，还内。上使人觇之，见翁方要少年十余人，皆持弓矢刀剑，令主人妪出安过客。妪归，谓其翁曰：“吾观此丈夫，乃非常人也；且亦有备，不可图也。不如因礼之。”其夫曰：“此易与耳！鸣鼓会众，讨此群盗，何忧不克。”妪曰：“且安之，令其眠，乃可图也。”翁从之。时上从者十余人，既闻其谋，皆惧，劝上夜去。上曰：“去必致祸，不如且止以安之。”有顷，妪出，谓上曰：“诸公子不闻主人翁言乎？此翁好饮酒，狂悖不足计也。今日具令公子安眠无他。”妪自还内。时天寒，妪酌酒多与其夫及诸少年，皆醉。妪自缚其夫，诸少年皆走。妪出谢客，杀鸡作食。平明，上去。是日还宫，乃召逆旅夫妻见之，赐姬金千斤，擢其夫为羽林郎。自是惩戒，希复微行。时丞相公孙雄数谏上弗从，因自杀，上闻而悲之，后二十余日有柏谷之逼；乃改殡雄，为起坟□在茂陵旁，上自为诔曰：“公孙之生，污渎降灵。元老克壮，为汉之贞。弗予一人，迄用有成。去矣游矣，永归冥冥。呜呼夫子！曷其能刑。载曰：万物有终，人生安长；幸不为夭，夫复何伤。”雄尝谏伐匈奴，为之小止。雄卒，乃大发卒数十万，遣霍去病讨胡，杀休屠王；获天祭金人，上以为大神，列于甘泉宫。人率长丈余，不祭祝，但烧香礼拜。天祭长八尺，擎日月，祭以牛。上令依其方俗礼之，方士皆以为夷狄鬼神，不宜在中，因乃止。 
上尝辇至郎署，见一老翁，须鬓皓白，衣服不整。上问曰：“公何时郎，何望气者言宫中有蛊气。上又见一男子带剑入中龙华门，逐之弗获。上怒，闭长安城诸宫门，索十二日，不得，乃止。 
治随太子反者，外连郡国数十万人。□关三老郑茂上书，上感悟，赦反者。拜郑茂为宣慈校尉，持节徇三辅，赦太子。太子欲出，疑弗实。吏捕太子急，太子自杀。 
上幸河东，欣言中流，与群臣饮□。顾视帝京，乃自作秋风辞曰：“泛楼舡兮汾河，横中流兮扬素波。箫鼓吹，发瞒歌，极欢乐兮哀情多。”顾谓群臣曰：“汉有六七之厄，法应再受命。宗室子孙，谁当应此者？六七四十二，代汉者当涂高也。”群臣进曰：“汉应天受命，祚逾周殷，子子孙孙，万世不绝。陛下安得亡国之言，过听于臣妾乎？”上曰：“吾醉言耳！然自古以来，不闻一姓遂长王天下者；但使失之非吾父子可矣。” 
上欲浮海求神仙，海水暴沸涌，大风晦冥，不得御楼船，乃还。上乃言曰：“朕即位已来，天下愁苦，所为狂锍，不可追悔；自今有妨害百姓费耗天下者罢之。”田千秋奏请罢诸方士，□遣之。上曰：“大鸿胪奏是也。其海上诸侯及西王母驿悉罢之。”拜千秋为丞相。 
行幸五柞宫，谓霍光曰：“朕去死矣！可立钩弋子，公善辅之。”时上年六十余，发不白，更有少容，服食辟□，希复幸女子矣。每见群臣，自叹愚惑：“天下岂有仙人，尽妖妄耳！节食服药，故差可少病。”自是亦不服药，而身体皆瘠瘦。一二年中，惨惨不乐。三月丙寅，上昼卧不觉；颜色不异，而身冷无气，明日色渐变，闭目。乃发哀告丧。未央前殿朝晡上祭，若有食之者。葬茂陵，芳香之气异常，积于坟埏之间，如大雾。常所御，葬毕，悉居茂陵园。上自婕妤以下二百余人，上幸之如平生，而傍人不见也。光闻之，乃更出宫人，增为五百人，因是遂绝。 
始元二年，吏告民盗用乘舆御物，案其题，乃茂陵中明器也，民别买得。光疑葬日监官不谨，容致盗窃，乃收将作匠下击长安狱考讯。居岁余，邺县又有一人于市货玉杯，吏疑其御物，欲捕之，因忽不见；县送其器，又茂陵中物也。光自呼吏问之，说市人形貌如先帝。光于是嘿然，乃赦前所系者。岁余，上又见形谓陵令薛平曰：“吾虽失世，犹为汝君，奈何令吏卒上吾山陵上磨刀剑乎？自今已后可禁之。”平顿首谢，忽然不见。因推问，陵旁果有方石，可以为砺，吏卒常盗磨刀剑。霍光闻，欲斩陵下官，张安世谏曰：“神道茫昧，不宜为法。”乃止。甘泉宫恒自然有钟鼓声，□者时见从官卤簿似天子仪卫，自后转稀至宣帝世乃绝。 
宣帝（汉宣帝刘询）即位，尊孝武庙曰世宗。奏乐之日，虚中有唱善者。告祠之日，白鹄群飞集后庭。西河立庙，神光满殿中，状如月。东莱立庙，有大鸟迹，竟路白，龙夜见。河东立庙，告祠之日，白虎衔肉置殿前；又有一人骑白马，马异于常马，持尺一札，赐将作丞。文曰：“闻汝绩克成，赐汝金一斤。”因忽不见，札乃变为金，称之有一斤。广川告祠之明日，有钟磬音，房户皆开，夜有光，香气闻二三里。宣帝亲祠甘泉，有顷，紫黄气从西北来，散于殿前，肃然有风；空中有妓乐声，群鸟翔舞蔽之。宣帝既亲睹光怪，乃疑先帝有神；复招诸方士，冀得仙焉。 
白云趣宫。 
汉成帝为赵飞燕造服汤殿，绿琉璃为户。 
一画连心细长，谓之连头眉，又曰仙蛾妆。 
高皇庙中御衣自箧中出，舞于殿上。冬衣自下在席上。平帝时，哀帝庙衣自在押外。